Základným rozdielom medzi ultrabookmi a notebookmi je kvalita spracovania. V prípade klasických notebookov riešite vždy nejaký kompromis medzi výkonom, kvalitou spracovania, výdržou batérie a vybavenosťou. Ultrabooky by mali uspokojiť všetky požiadavky naraz. Nemal by chýbať vysoký výkon procesora aj integrovanej grafickej karty, dostatočná pamäť RAM aj veľkosť úložiska, kovové telo ani moderné funkcie a konektory. Samozrejmosťou je dlhá výdrž batérie a veľmi kompaktné rozmery.